
 3.9.2020
 BG
 Официален вестник на Европейския съюз
 L 289/217
 РЕГЛАМЕНТ ЗА ИЗПЪЛНЕНИЕ (ЕС) 2020/1225 НА КОМИСИЯТА
 от 29 октомври 2019 година
 за определяне на техническите стандарти за изпълнение по отношение на формата и стандартизираните образци, използвани от инициатора, спонсора и ДСЦС за предоставяне на информацията и данните за секюритизацията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/2402 на Европейския парламент и на Съвета от 12 декември 2017 г. за определяне на обща рамка за секюритизациите и за създаване на специфична рамка за опростени, прозрачни и стандартизирани секюритизации, и за изменение на директиви 2009/65/ЕО, 2009/138/ЕО и 2011/61/ЕС и регламенти (ЕО) No 1060/2009 и (ЕС) No 648/2012 (1), и по-специално член 7, параграф 4 от него,
 като има предвид, че:
 (1)
 В обхвата на член 7, параграф 4 от Регламент (ЕС) 2017/2402 попадат всички секюритизации, в т.ч. секюритизациите, за които трябва да се изготви проспект съгласно Регламент (ЕС) No 2017/1129 (2) (наричани „публични“ секюритизации), и секюритизациите, за които не е необходимо да се изготви проспект (наричани „частни“ секюритизации). Член 16, параграф 3, буква а) от Регламент (ЕС) 2017/2402 се отнася за секюритизациите, информацията за които се предоставя чрез регистър на секюритизации, който не включва частни секюритизации.
 (2)
 Секюритизациите са сложни и разнородни. За да могат инвеститорите, потенциалните инвеститори, компетентните органи и — по отношение на публичните секюритизации, другите субекти, изброени в член 17, параграф 1 от Регламент (ЕС) 2017/2402, да извършват ефикасно събиране на данни и оценка, посочената в член 7, параграф 1, букви а) и д) и член 17, параграф 2, буква а) от Регламент (ЕС) 2017/2402 информация следва да се предоставят в хармонизиран формат. В допълнение, когато информацията се предоставя чрез регистър на секюритизации, хармонизираният формат също така ще улесни безпроблемното обобщаване и сравняване между регистрите на транзакции.
 (3)
 Разходите за пазарните участници следва да бъдат сведени до минимум. Ето защо форматът за докладване на секюритизации следва да бъдат сходен, доколкото това е възможно, на формата, предвиден за докладване на договорите за деривати съгласно член 9 от Регламент (ЕС) No 648/2012 на Европейския парламент и на Съвета (3) и за докладването на данните за сделките за финансиране с ценни книжа (СФЦК) съгласно член 4 от Регламент (ЕС) 2015/2365 на Европейския парламент и на Съвета (4). Освен това, когато информацията се предоставя чрез регистър на секюритизации, по отношение на формата за докладване следва също така да се вземат предвид наличните решения, разработени от съществуващите субекти, събиращи данни за секюритизации. Поради това е целесъобразно да се изисква и при докладването на секюритизации да се използва формат XML, който обичайно се прилага за докладване на информация относно заеми и други подобни базисни експозиции.
 (4)
 Разпоредбите на настоящия регламент са тясно свързани, тъй като с тях се определят форматът и образците, чрез които инициаторът, спонсорът или ДСЦС предоставя на различни страни информацията за съответната секюритизация съгласно изискванията на Регламент (ЕС) 2017/2402. С оглед на съгласуването на посочените разпоредби, които следва да влязат в сила едновременно, както и с цел